כיוון שהטווינא הינה חלק מהרפואה ההוליסטית, ההסתכלות על הבעיה הינה רחבה יותר. לדוגמא, במידה והמטופל סובל מכאב בנקודה מסוימת בגוף, אין פירושו כי בהכרח מדובר על בעיה במקום הכאב, אלא יכול להיות שהגורם לבעיה נמצא בחלק אחר של הגוף (כגון הקרנת כאב שמקורו במקום אחר המקרין לנקודת הכאב הספציפית ממנה סובל המטפל). במקרה כזה, טיפול טווינא יתייחס מבחינה הוליסטית אל ההיבטים הפיזיים והנפשיים גם יחד, ללא הפרדה מלאכותית בין הגוף לנפש, וינסה להגיע אל מקור הבעיה, וזאת בנוסף או מעבר לפיתרון התרופתי הקונבנציונאלי המקובל.
נוסיף כי לפי הרפואה הסינית, לכל חלק בגופנו יש משמעות הן מבחינה אנרגטית והן מבחינה פיזית, ולכן גם טכניקות העיסוי השונות, כמו שיאצו, טווינא ודומיהן, מבקשות לפתור גם בעיות נפשיות המשפיעות על המצב הפיזי.